Държавен вестник, бр. 37, 2006 г., стр. 76

С Т Р .  76
Д Ъ Р Ж А В Е Н   В Е С Т Н И К
Б Р О Й  37
Раздел II
Професионално обучение за придобиване на
правоспособност за работа с електрокари и
мотокари в предприятията
Чл. 4. (1) Входящите минимални изисква-
ния към кандидатите за професионално обу-
чение за придобиване на правоспособност за
работа с електрокари и мотокари в предпри-
ятията са:
1. навършени 18 години, а за ученици в учи-
лищното професионално образование—навър-
шени 17 години;
2. да са физически и психически здрави и
годни за упражняване на професията;
3. завършено основно образование;
4. най-малко една година професионален
стаж, свързан с управление на мотокар-високо-
повдигач—в случаите на професионално обу-
чение за придобиване на правоспособност за
работа с мотокар-високоповдигач с товаропо-
демност над 10 t.
(2) Лицата, придобили правоспособност за
управление на моторно превозно средство съг-
ласно ЗДвП, не удостоверяват изискването по
ал. 1, т. 2.
Чл. 5. Професионалното обучение за придо-
биване на правоспособност за работа с елек-
трокари и мотокари в предприятията се извър-
шва във:
1. държавни, общински и частни училища,
открити при условията и по реда на Закона за
народната просвета (ЗНП), които осъществя-
ват професионално образование и обучение по
съответната професия;
2. центрове за професионално обучение, ли-
цензирани при условията и по реда на Закона
за професионалното образование и обучение
(ЗПОО).
Чл. 6. Професионално обучение за придоби-
ване на правоспособност за работа с електрока-
ри и мотокари в предприятията е:
1. начално професионално обучение—за пър-
воначално придобиване на правоспособност;
2. непрекъснато професионално обучение—
за поддържане и актуализиране на придобита-
та правоспособност на всеки 5 години.
Чл. 7. (1) Професионалното обучение за
придобиване на правоспособност за работа с
електрокари и мотокари в предприятията
включва:
1. теоретична подготовка—за придобива-
не знания за устройството, конструктивните
особености и експлоатационните характерис-
тики на основните видове електрокари и мо-
токари;
2. подготовка за безопасната експлоатация,
техническото им обслужване и изискванията за
здравословни и безопасни условия на труд (вкл.
по организация и безопасност на движението
на територията на предприятието);
3. практическа подготовка—за придобиване
на умения и компетенции за безопасната екс-
плоатация, техническото обслужване на елек-
трокарите и мотокарите и товаро-разтоварни-
те и транспортни работи с тях.
(2) Броят на учебните часове за придобива-
не на правоспособност за работа с електрокари
и мотокари в предприятията в училищното
професионално образование се определя в учеб-
ния план за съответната професия.
(3) Броят на учебните часове в курсовете за
придобиване на правоспособност за работа с
електрокари и мотокари в предприятията се
определя в учебната документация и не може
да бъде по-малък от:
1. за теоретична подготовка—54 учебни часа
(36 учебни часа при обучение за един от видове-
те електрокари и мотокари);
2. за практическа подготовка по устройство
и техническо обслужване на електрокари и
мотокари—12 учебни часа;
3. индивидуална практическа подготовка
за безопасна работа с електрокари и мотока-
ри—24 учебни часа (не по-малко от 8 учебни
часа с всеки от видовете електрокари и/или
мотокари от съответната група съгласно при-
ложение № 1).
(4) Броят на учебните часове в курсовете
за непрекъснато професионално обучение по
чл. 6, т. 2 не може да бъде по-малък от 5 учеб-
ни часа.
(5) Лицата, изучавали експлоатация и ре-
монт на моторно превозно средство и/или при-
добили правоспособност за управление на
моторно превозно средство и/или придобили
правоспособност за работа с всеки от видове-
те електрокари и/или мотокари, могат да се
обучават в курсове за придобиване на правос-
пособност за работа с електрокари и мотока-
ри в предприятията по съкратена програма,
като броят на учебните часове не може да бъде
по-малък от 50 на сто от броя на учебните
часове по ал. 3.
(6) Лицата, преминали успешно теоретич-
на подготовка в обучаващи институции по чл. 5
по устройството, безопасната експлоатация и
техническото обслужване на електрокарите и
мотокарите с общ хорариум не по-малък от
60 учебни часа, се обучават в курсове за при-
добиване на правоспособност за работа с елек-
трокари и мотокари само по здравословни и
безопасни условия на труд и практическа под-
готовка.
(7) Учебното съдържание и броят на учеб-
ните часове по ал. 3, 4 и 5 се конкретизират с
документацията за професионално обучение—
учебни планове и учебни програми.
(8) Документацията по ал. 7 се разработва
от обучаващата институция съгласувано със
заявителя на обучението.
Чл. 8. (1) Броят на лицата, обучавани в курс
за придобиване на правоспособност за работа с
електрокари и мотокари в предприятията, не
може да е по-голям от 26.